স্টাফ রিপোর্টার ॥ আমেরিকার মিশিগান শহরে হবিগঞ্জবাসীর উদ্যোগে এমপি আবু জাহিরের আগমণ উপলক্ষে এক মতবিনিময় সভা অনুষ্ঠিত হয়েছে। গত রবিবার রাতে হেমটানিক শহরের কাবাব হাউজে এ মতবিনিময় সভা অনুষ্ঠিত হয়। সভায় এমপি আবু জাহির বলেন-প্রবাসে থাকলেও দেশের প্রতি আপনাদের যে টান রয়েছে তা অপুরনীয়। প্রবাসীদের রেমিটেন্সে আমাদের জাতীয় অর্থনীতির চাকা সচল রয়েছে। তিনি বলে দেশ গঠনে প্রবাসীদের অবদান অপরিসীম। অজিত দাসের পরিচালনায় সভায় অন্যান্যের মধ্যে বক্তব্য রাখেন-মহিতুষ ভৌমিক, কাউন্সিলর মুসা, আয়াত আলী, মোস্তাফা কামাল, জসিম উদ্দিন, দীনেশ পাল, কালিশংকর দেব, রাখাল রায়, চিন্ময় আচার্য্য প্রমুখ।